АҞӘА, рашәарамза 5 — Sputnik, Амра Амҷԥҳа. Хҩык ахацәа автобус маҷ ала Лондонтәи ацҳаҟны ашьаҟауаа ирыжәлеит, нас аҳәызбақәа кны аџьармыкьа Боро аҟны ауаа ирылалеит. 7-ҩык ҭахеит 50-ҩык ахәышәтәырҭақәа рахь
инагоуп. Аԥсны атәылауаа Лондонтәи атерактқәа раан ԥырхага рмоуит, иҳәеит аԥсны Адәныҟатәи аусқәа рминистр ихаҭыԥуаҩ Кан Ҭаниа.
Иахьатәи аамҭазы Лондон аҵара рҵоит ҩыџьа Аԥснынтәи астудентцәа.
"Макьаназы дырраҳәа акгьы ҳамам. Машәырк ҟалазар уаҟатәи Аԥсны ахаҭарнак Џьорџь Хьиуит ила адырра ҳауан", — иҳәеит Ҭаниа.
Хҩык ахацәа автобус маҷ ала Лондонтәи ацҳаҟны ашьаҟауаа ирыжәлеит, нас аҳәызбақәа кны аџьармыкьа Боро аҟны ауаа ирылалеит.
Атеррористцәа рыхҩыкгьы азинхьчаратә усзуҩцәа иршьит. Скотланд-Иард ахаҭарнак иажәақәа рыла дара рыхҩыкгьы аҽшьҩы имаҟа амулиажқәа рымӷан.